नेपाल अायल निगमले बुधबार राती १२ बजेदेखि लागू हुने गरी पेट्राेलियमकाे मूल्य बढाएकाे छ । अन्तर्राष्ट्रिय बजारमा मूल्य बढ्दै गएकाे हुँदा स्वचालित प्रणाली अनुसार मूल्य बढेकाे निगमले जनाएकाे छ ।
मूल्य बढाएपछि पनि निगमलार्इ पेट्रोलमा प्रति लिटर ०.३६ रुपैयाँ, डिजेलमा प्रतिलिटर ०.४९ रुपैयाँ र ग्यासमा प्रति सिलिण्डर ३०९.७९ घाटा रहेकाे जनाइएकाे छ । समग्रमा निगमलाई १५ दिनमा करिब ११ करोड १५ लाख घाटा हुने देखिन्छ ।
पछिल्लो १५/२० दिनमा अन्तराष्ट्रिय बजारमा पट्रोलियम पदार्थको मूल्य उल्लेख्यरूपमा बढेको तथा अमेरिकी डलरको तुलनामा नेपाल/भारतीय मुद्राको अवमुल्यन भएको छ । सोही अनुसार इण्डियन आयल कर्पोरेशनबाट १ सेम्टेम्बरमा प्राप्त मूल्य बढेर आएकोले मूल्य विश्लेषण गरी समायोजन गरिएको निगमले जानकारी दिएकाे छ । मूल्य समायोजनपछि भारतको रक्सौलभन्दा नेपालको वीरगन्जतर्फको सीमा मूल्यमा पेट्रोलमा २५.७७ प्रति लिटर र डिजेलमा २५.५० ले नेपालतर्फ नै सस्तो हुनेछ ।